คําสั่งกรมบังคับคดี

ที่ 455/2549

เรื่อง การปฏิบัติราชการเกี่ยวกับการรับส่ง การเสนอความเห็น

หรือสั่งคําคู่ความ หนังสือ หรือเอกสารต่าง ๆ

-----------------------

          เพื่อให้การปฏิบัติราชการเกี่ยวกับการรับส่ง การเสนอความเห็นหรือสั่งคําคู่ความ หนังสือ หรือเอกสารของเจ้าพนักงานบังคับคดี เจ้าพนักงานพิทักษ์ทรัพย์หรือเจ้าพนักงานผู้รับบางทรัพย์ดําเนินไป ด้วยความเรียบร้อย รวดเร็ว เป็นประโยชน์แก่คู่ความและผู้มาติดต่อราชการ จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 134/2531 ลงวันที่ 16 มิถุนายน 2531 เรื่อง การปฏิบัติราชการเกี่ยวกับการรับส่ง การเสนอความเห็น หรือสั่งคําคู่ความ หนังสือ หรือเอกสาร และคําสั่ง กรมบังคับคดีที่ 101/2540 ลงวันที่ 3 มีนาคม 2540 เรื่อง พิจารณาทําคําสั่งหรือความเห็น


ข้อ ๒ ให้เจ้าหน้าที่ธุรการผู้มีหน้าที่ในการรับส่ง คําคู่ความ หนังสือ หรือเอกสารต่างๆ ที่จะต้อง นําเสนอต่อเจ้าพนักงานส่งคําคู่ความ หนังสือหรือเอกสารนั้นต่อเจ้าพนักงานภายในวันที่ได้รับคําคู่ความ หนังสือ หรือเอกสารนั้น หรือเมื่อได้รับเอกสารดังกล่าวจากเจ้าพนักงาน เพื่อส่งไปยังบุคคลภายนอกให้ ดําเนินการส่งเอกสารนั้นภายในวันที่ได้รับทันที หากมีเหตุขัดข้องจําเป็นต้องส่งช้ากว่ากําหนดเวลา ดังกล่าว ให้รายงานเหตุขัดข้องให้เลขานุการกรม ผู้อํานวยการสํานัก ผู้อํานวยการกอง ผู้อํานวยการ สํานักงานบังคับคดีและวางทรัพย์ภูมิภาค ผู้อํานวยการสํานักงานบังคับคดีจังหวัดหรือสาขา แล้วแต่กรณี ทราบโดยเร็ว


ข้อ ๓ เมื่อเจ้าพนักงานได้รับความ หนังสือ หรือเอกสารต่างๆ จากเจ้าหน้าที่ธุรการหรือความ หรือผู้มีส่วนได้เสียในคดีแล้ว ให้พิจารณามีคําสั่งหรือมีความเห็นในคําคู่ความ หนังสือ หรือเอกสารนั้น ๆ ตามหาอํานาจหน้าที่ให้แล้วเสร็จภายในวันที่ได้รับคําคู่ความ เอกสาร หรือหนังสือนั้น ในกรณีที่ต้องมีการ เสนอ สิ่งหรือความเห็นต่อผู้บังคับบัญชาตามลําดับชั้น ให้ดําเนินการภายในระยะเวลาดังกล่าวเช่


ข้อ ๔ ให้ผู้บังคับบัญชาตามลําดับชั้นจนถึงผู้อํานวยการพิจารณามีคําสั่งหรือความเห็นในคําคู่ความ หนังสือหรือเอกสารที่เสนอตามข้อ 3 ให้แล้วเสร็จภายในวันที่ได้รับการเสนอนั้น


ข้อ ๕ การทําคําสั่งหรือความเห็นในคําคู่ความ หนังสือ หรือเอกสารที่ต้องมีการสอบสวนข้อเท็จจริง ก่อน ให้เจ้าพนักงานรีบดําเนินการให้แล้วเสร็จภายในระยะเวลาที่กําหนดไว้ในกฎหมาย ระเบียบ หรือคําสั่ง กรมบังคับคดีให้ถือปฏิบัติแล้วแต่กรณี และให้เสนอคําสั่งหรือความเห็นนั้น ต่อผู้บังคับบัญชาตามลําดับชั้น ภายในวันที่ได้ทําคําสั่งหรือความเห็นนั้นเสร็จ และให้ผู้บังคับบัญชาตามลําดับชั้นจนถึงผู้อํานวยการพิจารณามีคําสั่งหรือความเห็นให้แล้วเสร็จภายใน 7 วันนับแต่ได้รับการเสนอ และหากต้องมีการเสนอคําสั่ง หรือความเห็นนั้นต่อผู้บังคับบัญชาเหนือขึ้นไปให้รีบนําเสนอภายในวันที่ได้มีคําสั่งหรือความเห็น


ข้อ ๖ ในกรณีที่ไม่อาจดําเนินการได้ภายในระยะเวลาตามข้อ 2 ถึง ข้อ 5 ให้ผู้ที่ไม่อาจปฏิบัติ ดังกล่าวได้รายงานความจําเป็นต่อผู้บังคับบัญชาตามลําดับชั้นไปยังอธิบดีหรือรองอธิบดีผู้ได้รับมอบหมาย ภายใน 3 วันนับแต่วันที่มีความจําเป็นดังกล่าว

          อนึ่ง หากคําสั่งหรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้ 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                            สั่ง ณ วันที่20 ตุลาคม พ.ศ. 2549

 

                                                                                                  (ลงชื่อ)  สิรวัต จันทรัฐ

                                                                                                   (นายสิรวัต จันทรัฐ)

                                                                                                     อธิบดีกรมบังคับคดี